ЕУРАЗИЯЛЫҚ ЭКОНОМИКАЛЫҚ КОМИССИЯ
КЕҢЕС

Ш Е Ш І М

2018 жылғы «18»  сәуір                № 41                              Мәскеу қаласы


Полипропиленді текстураланған жіптерге қатысты Кеден одағы  Комиссиясының  2009 жылғы 27 қарашадағы № 130 шешіміне өзгеріс енгізу туралы 

2014 жылғы 29 мамырдағы Еуразиялық экономикалық одақ туралы шарттың 43 және 45-баптарына, Еуразиялық экономикалық комиссия туралы ереженің (аталған Шартқа № 1 қосымша) 16 және 18-тармақтарына,  Жоғары Еуразиялық экономикалық кеңестің 2014 жылғы 23 желтоқсандағы № 98 шешімімен бекітілген Еуразиялық экономикалық комиссияның Жұмыс регламентіне №1 қосымшаның 7-тармағына  сәйкес Еуразиялық экономикалық комиссия Кеңесі шешті:     
1.Кеден одағы  Комиссиясының 2009 жылғы 27 қарашадағы «Еуразиялық экономикалық одақтың бірыңғай кедендік-тарифтік реттеуі туралы» № 130 шешімінің 7-тармағының 7.1.28-тармақшасы мынадай редакцияда жазылсын:
«7.1.28.  Кеден органдарына Белорус мемлекеттік жеңіл өнеркәсіп тауарларын өндіру және сату концерні берген және тауарды жеткізу мен әкелуді жүзеге асыратын ұйымдар туралы мәліметтерді және бұл тауардың атауы, саны және құны туралы мәліметтерді, солардың негізінде тауар әкелінетін сыртқы экономикалық келісімшарттардың деректемелерін қамтитын  әкелінетін тауардың нысаналы мақсатын растау ұсынылған кезде ЕАЭО СЭҚ ТН 5402 34 000 0 кодымен сыныпталатын, 2018 жылғы 1 қаңтардан бастап қоса алғанда 31 желтоқсанға дейінгі аралықтағы кезеңде Беларусь Республикасының аумағына әкелінетін  кілемдер мен кілем бұйымдары өндірісіне арналған көлемі 4 мың тоннадан аспайтын полипропиленді текстураланған жіптер».
2.Осы Шешім ресми жарияланған күнінен бастап күнтізбелік 10 күн өткен соң күшіне енеді және 2018 жылғы 1 қаңтардан бастап туындайтын құқықтық қатынастарда қолданылады. 

